**Grampians nasjonalpark** er en nasjonalpark som ligger i delstaten Victoria i Australia. På Jardwadjali-språket heter fjellkjeden som parken verner **Gariwerd**.

Nasjonalparken på 1 672 km2 ligger mellom Stawell, Horsham og Dunkeld. Den ligger cirka 260 kilometer vest for Melbourne og 460 kilometer øst for Adelaide. Området ble etablert som nasjonalpark 1. juli 1984. Parken er et av de rikeste aboriginske bergkunststedene i det sørøstlige Australia.

Grampians har flere vakre fjellkjeder av sandstein. Gariwerd-området inneholder omtrent 90% av allbergkunsten i hele delstaten.

 Grampians / Gariwerd i skumringen

Geografi
--------

Fra vest er det en serie med lavvinkla sandsteinsrygger som strekker seg omtrent nord–sør. De østlige sidene av åsryggene er bratte eller vertikale enkelte steder - spesielt ved Hollow Mountain nær Dadswells Bridge i den nordlige enden av området.

 Den vestlige delen av parken, med fjellformasjonen "The Fortress" til høyre

Kulturarv
---------

### Bevis på tidlige virveldyr

Silverband-formasjonen var kilden til sandstein som ble brukt til å bygge en nærliggende Cobb &amp; Co-stasjon i 1873. Overflaten til en av steinblokkene inneholdt 23 avtrykk, som var sporene etter et firbeint dyr på rundt 850 milimeter i lengde. Disse har blitt beskrevet som det eldste sporet etter et virveldyr som går på land.

### Aboriginsk australsk arv

For Jardwadjali- og Djab Wurrung-folkene var *Gariwerd* sentralt i drømmetiden til skaperen Bunjil og de to brødrene Bram, som var ansvarlige for skapelsen og navngivningen av mange landemerker i det vestlige Victoria.

Grampians nasjonalpark (Gariwerd) er et av de rikeste aboriginske bergkunststedene i det sørøstlige Australia. Området ble oppført på landets *National Heritage List* på grunn av stedets naturlige skjønnhet, men også av hensikt til de gamle og nåværende forbindelsene med aboriginsk kultur.

Rekreasjon
----------

*Gariwerd* og Grampians nasjonalpark har vært et populært reisemål for rekreasjon og turisme siden midten av det nittende århundre. Ankomsten av jernbanen til nærliggende Stawell, Ararat og Dunkeld var en viktig faktor i fjellområdets økende popularitet på begynnelsen av det tjuende århundre.

### Seilflyvning

Mount William er kjent i det australske seilflymiljøet for "Grampians bølge", som er et værfenomen som gjør det mulig for seilflypiloter å nå ekstreme høyder på opp til 8 500 meter. Dette skjer hovedsakelig i månedene mai, juni, september og oktober.

### Fjellklatring

The Grampians er en berømt fjellklatrerdestinasjon. De første rutene ble etablert på 1960-tallet. Den australske eventyreren Jon Muir anser Grampians, sammen med Arapiles, som nesten perfekte i kombinasjonen av tilgjengeligheten, klimaet og steintypen.

### Fotturer

I 2015 starta Parks Victoria med å bygge Grampians Peaks Trail på 164 km. Stien, som henter inspirasjon fra populære stier i Tasmania, anslås å ta 13 dager å gå. Den krysses hele lengden av parken. Den ble offisielt åpna 12. november 2021.

Det mest brukte turområdet av dagsturister er Wonderland-området ved Halls Gap. Om sommeren kan området bli veldig varmt og tørt. Vinter og vår anses derfor som de beste tidene for turgåing i dette området.

 En panoramautsikt på 180° som ser østover fra "The Pinnacle", og gir utsikt over Halls Gap og Lake Bellfield
### Mat- og vinfestival

Grampians nasjonalpark arrangerer en av Australias eldste mat- og vinfestivaler, Grampians Grape Escape. Festivalen arrangeres den første helga i mai i Halls Gap. Det tilbys mat- og vintilbud fra mer enn 100 lokale produsenter, og det er musikkinnslag og familieunderholdning i tillegg.

Referanser
----------

1. ↑  «Aboriginal Placenames 7. Reviving old Indigenous names for new purposes». Besøkt 25. januar 2021.
2. ↑  «National Heritage Places - Grampians National Park (Gariwerd)». Australian Government. Besøkt 8. juli 2020.
3. ↑  «Gariwerd/Grampians». Besøkt 12. juli 2020.
4. ↑  Vickers-Rich, P. *Wildlife of Gondwana*. NSW: Reed. ISBN 0730103153.
5. ↑  «Grampians National Park (Gariwerd), Victoria» (PDF). Australian Government. Department of the Environment, Water, Heritage and the Arts. Arkivert fra originalen (PDF) 23. november 2011. Besøkt 25. november 2008.
6. ↑  Wilkie, Benjamin. *Gariwerd: An Environmental History of the Grampians*. Melbourne: CSIRO Publishing. ISBN 9781486307685.
7. ↑  «Wonderland Loop (25km) - TRAIL HIKING AUSTRALIA». *TRAIL HIKING AUSTRALIA*. 26. juli 2014. Besøkt 21. februar 2018.
8. ↑  Slavsky, Bennett. «Australia's Grampians National Park Announces Sweeping Climbing Closures».
9. ↑  Ferguson, John (27 November 2020). «Hanging in the balance». *The Weekend Australian Magazine*. Besøkt 6 January 2021.  Sjekk datoverdier i `|besøksdato=, |dato=` (hjelp)
10. ↑  The Grampians: world’s next epic trek a peak attractionArkivert 14 april 2023 hos Wayback Machine
11. ↑  «144-kilometre walking track to showcase the highlights of the Grampians».
12. ↑  «The Grampians Peaks Trail is officially open!». Besøkt 18. desember 2021.
13. ↑  «2014 Grampians Grape Escape | Victorian Government». Arkivert fra originalen 5 December 2014. Besøkt 31. januar 2015.  Sjekk datoverdier i `|arkivdato=` (hjelp)